《中元谒陵三江以诗送次韵留别时连雨初霁》
明代·顾清

逗晚邻钟忽报晴，已𢬵三日踏泥行。攀髯空复随鹓侣，奏赋谁当拟墨卿。

红日仰瞻三殿夐，浮云莫遣四山生。奉辞却恐题诗误，把笔频教候启明。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。